smcproject/ml-wiki-sentences huggingface dataset:
രണ്ടാം ഇന്നിംഗ്സിൽ ഇന്ത്യ ബാറ്റ് ചെയ്തെങ്കിലും വിജയിക്കാൻ സാധിച്ചില്ല, അങ്ങനെ ശ്രീലങ്ക അവരുടെ ചരിത്രത്തിൽ ആദ്യമായി ടെസ്റ്റ് പരമ്പരയിൽ സമനില നേടി.
1983 ലെ ക്രിക്കറ്റ് ലോകകപ്പിൽ മെൻഡിസ് തന്റെ മൂന്നാമത്തെ ഏകദിന അർദ്ധ ശതകം നേടി (മറ്റ് രണ്ട് അർദ്ധ ശതകങ്ങൾ 1979 ലെ ലോകകപ്പിലും 1982-ലെ പാകിസ്താൻ പര്യടനത്തിലുമായിരുന്നു).
എന്നിരുന്നാലും, 25.33 എന്ന ഭേദപ്പെട്ട ബാറ്റിംഗ് ശരാശരി ആയിരുന്നിട്ടും, മെൻഡിസിന്റെ ദൗർഭാഗ്യം മൂലം ആദ്ദേഹം മികച്ച സ്കോറുകൾ കണ്ടെത്തിയ മത്സരങ്ങൾ ശ്രീലങ്കയ്ക്ക് പരാജയപ്പെട്ടു, അതേസമയം ശ്രീലങ്ക വിജയിച്ച ഏക മത്സരത്തിൽ മെൻഡിസ് ഡക്കായിരുന്നു.
1984 ൽ ന്യൂസിലാൻഡിന്റെ പര്യടനത്തിലും മെൻഡിസ് തന്റെ മോശം ഫോം തുടർന്നു, ആറ് ടെസ്റ്റ് ഇന്നിംഗ്‌സുകളിൽ ഒരു തവണ മാത്രമാണ് അദ്ദേഹത്തിന് 20 റൺസിനു മുകളിൽ നേടാൻ സാധിച്ചത്.
എന്നിരുന്നാലും, ഈ സമയമായപ്പോഴേക്കും ഇഗ്ലണ്ട് പര്യടനത്തിനുള്ള ടീമിന്റെ ക്യാപ്റ്റനായി അദ്ദേഹം തിരഞ്ഞെടുക്കപ്പെട്ടു.
മഴ തടസ്സപ്പെടുത്തിയ ആദ്യ ടെസ്റ്റ് മത്സരത്തിൽ ആദ്യം ബാറ്റ് ചെയ്ത ശ്രീലങ്ക 7ന് 491 റൺസ് നേടി.
ഈ മത്സരത്തിൽ മെൻഡിസ് തന്റെ മൂന്നാം ടെസ്റ്റ് സെഞ്ച്വറിയും നേടി, ഇത് ഒരു ശ്രീലങ്കൻ ടെസ്റ്റ് നായകന്റെ കന്നി ശതകമായിരുന്നു.
ഈ മത്സരം ശ്രീലങ്ക ടെസ്റ്റ് സമനിലയിലാക്കി.
ശ്രീലങ്ക 1996-ൽ ലോകകപ്പ് നേടിയപ്പോൾ ടീം മാനേജർ ദുലീപായിരുന്നു, പിന്നീട് അദ്ദേഹം ഒമാൻ ക്രിക്കറ്റ് ടീമിനെ പരിശീലിപ്പിക്കുകയും, 2015-ൽ അവരുടെ ആദ്യത്തെ 2016 ലോക ടി20 യിലേക്ക് യോഗ്യത നേടാൻ സഹായിക്കുകയും ചെയ്തു.
ചെന്നൈയിലെ എം.‌എ.
ചിദംബരം സ്റ്റേഡിയത്തിൽ ടെസ്റ്റ് ശതകം നേടിയ ഏക ശ്രീലങ്കൻ ക്രിക്കറ്റ് കളിക്കാരനാണ് ദുലീപ് മെൻഡിസ്, അതേ ടെസ്റ്റിൽ രണ്ടുതവണയും സെഞ്ച്വറി നേടി (ഒരേ ടെസ്റ്റിന്റെ ഓരോ ഇന്നിംഗ്‌സിലും 105 ഉം 105 ഉം റൺസ് വീതം നേടി) .
അവലംബം ക്രിക്കറ്റ് ആർക്കൈവ് - ഓരോ സീസണിലും ഫസ്റ്റ് ക്ലാസ് ബാറ്റിംഗും ഫീൽഡിംഗും ദുലീപ് മെൻഡിസ് ദുലീപ് മെൻഡിസ് : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
പുറത്തേക്കുള്ള കണ്ണികൾ ക്രിക്കറ്റിന് ഒരു അലങ്കാരം
ദുലീപ് സമരവീര ഇംഗ്ലീഷ് വിലാസം https://ml.wikipedia.org/wiki/Dulip_Samaraweera
ഒരു മുൻ ശ്രീലങ്കൻ ക്രിക്കറ്റ് കളിക്കാരനാണ് ദുലീപ് പ്രസന്ന സമരവീര എന്ന ദുലീപ് സമരവീര (ജനനം: 1972 ഫെബ്രുവരി 12 കൊളംബോയിൽ ).
വലംകൈയ്യൻ ഓപ്പണിംഗ് ബാറ്റ്സ്മാനും ഒരു വലംകൈ ഓഫ് സ്പിന്നറുമായിരുന്നു സമരവീര.
1993 മുതൽ 1995 വരെ ശ്രീലങ്കയ്ക്കായി ഏഴ് ടെസ്റ്റുകളിലും അഞ്ച് അന്താരാഷ്ട്ര ഏകദിനങ്ങളിലും കളിച്ചു.
ഇളയ സഹോദരൻ തിലൻ സമരവീരയും  മുൻ ശ്രീലങ്കൻ ദേശീയ ക്രിക്കറ്റ് ടീമിലെ ടെസ്റ്റ്, ഏകദിന, ടി20 കളിക്കാരനായിരുന്നു .
അദ്ദേഹത്തിന്റെ അളിയൻ ബതിയ പെരേര ശ്രീലങ്കയിലെ മുൻ ഫസ്റ്റ് ക്ലാസ് ക്രിക്കറ്റ് കളിക്കാരായിരുന്നു .
1991-92 സീസണിൽ  ശ്രീലങ്കയിലെ കോൾ‌ട്ട്സ് ക്രിക്കറ്റ് ക്ലബിൽ കളിച്ചുകൊണ്ട് സമരവീര ഫസ്റ്റ് ക്ലാസ്സ് ക്രിക്കറ്റിൽ അരങ്ങേറ്റം കുറിച്ചു.
2003-ൽ വിരമിക്കുന്നതുവരെ കോൾ‌ട്ട്സിനായി ഫസ്റ്റ് ക്ലാസ് ക്രിക്കറ്റ് അദ്ദേഹം കളിച്ചിരുന്നു.
അതിവേഗം സ്കോർ ചെയ്യാത്ത ഒരു കളിക്കാരനായിരുന്നു സമരവീര ടെസ്റ്റിലേയും ഏകദിനത്തിലേയും സ്ട്രൈക്ക് റേറ്റുകൾ യഥാക്രമം 26ഉം 53മാണ്.
ഫസ്റ്റ് ക്ലാസ് തലത്തിൽ 20 എന്ന അതുല്ല്യമായ ശരാശരിയോടെ 41 വിക്കറ്റുകൾ നേടിയിട്ടുണ്ടേങ്കിലും, അന്താരാഷ്ട്ര തലത്തിൽ അദ്ദേഹം ഒരിക്കൽ പോലും  പന്തെറിഞ്ഞിട്ടില്ല.
ഫസ്റ്റ് ക്ലാസ് തലത്തിൽ 16 ശതകങ്ങളും 34 അർദ്ധശതകങ്ങളുമുൾപ്പടെ  7000-ൽ അധികം റൺസ് അദ്ദേഹം നേടിയിട്ടുണ്ട്, എന്നാൽ അന്താരാഷ്ട്ര തലത്തിൽ സ്വന്തം സ്ഥാനം ഉറപ്പിക്കുന്നതിൽ അദ്ദേഹത്തിന് വിജയിക്കാനായില്ല.
1993 നവംബറിൽ ഷാർജയിൽ വെസ്റ്റ് ഇൻഡീസിനെതിരായ ഏകദിന ടീമിലേക്ക് അരങ്ങേറ്റം കുറിച്ച സമരവീരയ്ക്ക് തന്റെ കന്നി ഇന്നിംഗ്സിൽ മൂന്ന് റൺസ് മാത്രമേ നേടാനായുള്ളൂ.
പിന്നേയും നാല് കളികൾ കൂടി കളിച്ച സമരവീര ഏകദിനത്തിൽ മൊത്തം 91 റൺസുകൾ നേടി, ഇതിൽ 1994 ന്റെ തുടക്കത്തിൽ ജലന്ധറിൽ ഇന്ത്യയ്‌ക്കെതിരായ വിജയകരമായ റൺ-ചേസിൽ നേടിയ 49 റൺസുമുണ്ട്, ഈ മത്സരത്തിൽ പുനഃനിർണ്ണയിച്ച വിജയ ലക്ഷ്യമായ 141( 33 ഓവറിൽ) ലങ്ക ഒരു പന്ത് ബാക്കി നിൽക്കേ ആറ് വിക്കറ്റുകൾ നഷ്ടപ്പെടുത്തി നേടി, ഈ മത്സരത്തിൽ സമരവീര 65 പന്തിൽ അഞ്ച് ബൗണ്ടറികളുടെ പിൻബലത്തിൽ 49 റൺസ് നേടി, പുറാത്താകതെ 32 റൺസ് നേടുകയും രണ്ട് വിക്കറ്റുകൾ വീഴ്ത്തുകയും ചെയ്ത അരവിന്ദ ഡിസിൽവയായിരുന്നു കളിയിലെ താരം .
കഴിഞ്ഞ മത്സരത്തിലെ ടോപ് സ്കോറർ ആയിരുന്നിട്ടു കൂടിയും ശ്രീലങ്കയ്ക്ക് വേണ്ടി പിന്നീട്  ഏകദിനത്തിൽ കളിയ്ക്കാൻ അദ്ദേഹത്തിന് അവസരം ലഭിച്ചില്ല.
ചാണ്ടിക ഹതുരുസിംഗയ്ക്ക് പകരക്കാരനായി ഓപ്പണറായാണ് 1993 ഡിസംബറിൽ മൊറാറ്റുവയിൽ വെസ്റ്റിൻഡീസിനെതിരെ സമരവീര ടെസ്റ്റിൽ അരങ്ങേറ്റം  കുറിച്ചത്.
അരങ്ങേറ്റ മത്സരത്തിലെ ആദ്യ ഇന്നിംഗ്സിൽ  107 പന്തിൽ നിന്ന് 16 റൺസ് മാത്രമാണ് അദ്ദേഹത്തിന് നേടാൻ കഴിഞ്ഞത് രണ്ടാം ഇന്നിംഗ്സിൽ 37 പന്തിൽ നിന്നായി അഞ്ച് രൺസ് നേടിയ റൺ ഔട്ടാകുകയായിരുന്നു.
ലഖ്‌നൗവിൽ ഇന്ത്യയ്‌ക്കെതിരായ അടുത്ത ടെസ്റ്റിൽ തന്റെ ടോപ് സ്കോറായ 42 റൺസ് അദ്ദേഹം കണ്ടെത്തി.
ഇന്ത്യൻ പരമ്പരയിലെ മുഴുവൻ മത്സരങ്ങളിൽ കളിച്ച അദ്ദേഹം, 1995 ന്റെ തുടക്കത്തിൽ ന്യൂസിലാന്റിൽ പര്യടനത്തിൽ തന്റെ അവസാന രണ്ട് ടെസ്റ്റ് മത്സരങ്ങളും കളിച്ചു.
കളിച്ച 14 ഇന്നിംഗ്‌സുകളിൽ ഒരു തവണ പോലും അർദ്ധ ശതകം കടക്കാൻ അദ്ദേഹത്തിന് കഴിയാത്തതിനാൽ തുടർ മത്സരങ്ങൾക്കുള്ള ടീമിൽ നിന്നും അദ്ദേഹം തഴയപ്പെട്ടു .
ടെസ്റ്റിൽ പതിനാല് ഇന്നിംഗുകളിൽ നിന്നായി ആകെ 202 റൺസാണ് അദ്ദേഹം സ്കോർ ചെയ്തത്.
ദുശ്ശള ഇംഗ്ലീഷ് വിലാസം https://ml.wikipedia.org/wiki/Duhsala
കൗരവരുടെ ഒരേയൊരു സഹോദരിയായിരുന്നു ദുശ്ശള .
നൂറു സഹോദരന്മാരുടെ ഒരേ ഒരു പെങ്ങൾ.
സുശള എന്നാണ് യഥാർത്ഥ നാമം.
ധൃതരാഷ്ട്രരുടെയും ഗാന്ധാരിയുടെയും മകൾ.
ദുശ്ശളയെ വിവാഹം കഴിച്ചത് സിന്ധുരാജാവായ ജയദ്രഥനാണ് .
ജയദ്രഥൻ പാണ്ഡവരുടെ വനവാസക്കാലത്ത് പാഞ്ചാലിയെ അപഹരിക്കാൻ ശ്രമിച്ചു.
തുടർന്നുണ്ടായ സംഘട്ടനത്തിൽ പാണ്ഡവർ ജയദ്രഥനെ കൊല്ലാതെ വിട്ടത് അദ്ദേഹം ദുശ്ശളയുടെ ഭർത്താവായതുകൊണ്ടാണ് എന്ന് മഹാഭാരതം വനപർവം 271-ാം അധ്യായം 43-ാം പദ്യത്തിൽ പരാമർശിച്ചുകാണുന്നുണ്ട്.
മരണവേളയിൽ ദുര്യോധനൻ വിലപിച്ചതും ദുശ്ശളയെ കുറിച്ചായിരുന്നു.
യുധിഷ്ഠിരന്റെ അശ്വമേധയാഗത്തിനായി അർജുനൻ അശ്വത്തെ നയിച്ച് വിദർഭ ദേശത്തെത്തിയപ്പോൾ, ദുശ്ശളയുടെ പുത്രനായ സുരഥനും മറ്റു ചില യോദ്ധാക്കളും അശ്വത്തെ തടഞ്ഞു.
അർജുനൻ അവരെ വധിച്ചു.
വിവരമറിഞ്ഞ് ദുഃഖിതയായ ദുശ്ശള സുരഥന്റെ പിഞ്ചുകുഞ്ഞുമായി അർജുനന്റെ അടുത്തെത്തി.
അവരുടെ ദുഃഖം കണ്ട് മനസ്സലിഞ്ഞ അർജുനൻ യുദ്ധം അവസാനിപ്പിക്കുകയും സുരഥന്റെ പുത്രനെ സിന്ധുരാജാവായി അഭിഷേകം ചെയ്യുകയും ചെയ്തു എന്ന് മഹാഭാരതം അശ്വമേധപർവം 78-ഉം 89-ഉം അധ്യായങ്ങളിൽ പ്രസ്താവിച്ചിട്ടുണ്ട്.
ദുഷാൻബെ ഇംഗ്ലീഷ് വിലാസം https://ml.wikipedia.org/wiki/Dushanbe
താജിക്കിസ്ഥാന്റെ തലസ്ഥാനമാണ് ദുഷാൻബെ ( Dushanbe ( താജിക് : Душанбе , Dushanbe ; دوشنبه , Dyushambe until 1929; Stalinabad , താജിക് : Сталинабад , ستالینآباد until 1961), 2008ലെ കണക്കുകൾ പ്രകാരം ജനസംഖ്യ ഏകദേശം 679,400 ഉള്ള ഈ നഗരം താജിക്കിസ്ഥാനിലെ ഏറ്റവും വലിയ നഗരം കൂടിയാണ്.
താജിക് ഭാഷയിൽ , തിങ്കളാഴ്ച എന്നാണർത്ഥം.
ദു എന്നാൽ രണ്ട് എന്നും ഷാംബെ എന്നാൽ ദിവസം എന്നും അർത്ഥം.
അതായത് രണ്ടാമത്തെ ദിവസം തിങ്കളാഴ്ച്ച.
പ്രശസ്തമായ ഒരു തിങ്കളാഴ്ച ചന്തയുടെ സ്തലവുമാണ് ദുഷാൻബെ.
ബി.സി. അഞ്ചാം നൂറ്റാണ്ടു മുതലുള്ള പുരാവസ്തു തെളിവുകൾ നഗരപ്രദേശത്ത് നിന്ന് കണ്ടെടുത്തിട്ടുണ്ട്.
പക്ഷേ 80 വർഷം മുൻപ് ഒരു ഗ്രാമം മാത്രമായിരുന്നു ഇവിടം.
സോവിയറ്റ് യൂണിയനിലെ കമ്യൂണിസ്റ്റ് വിപ്ലവത്തെത്തുടർന്ന് പലായനം ചെയ്ത ബുഖാരയിലെ അമീർ 1920 ൽ ഇവിടെ അഭയം തേടിയ ശേഷമാണ് അഫ്ഗാനിസ്ഥാനികലേയ്ക്ക് രക്ഷപ്പെട്ടത്.
1921 ൽ സോവിയറ്റ് ചെമ്പട ദുഷാൻബെ പിടിച്ചെടുത്തു.
എൻവർ പാഷയുടെ നേതൃത്വത്തിലുള്ള ബസ്മാച്ചി കലാപകാരികൾ 1922 ൽ ഇവിടം കീഴടക്കി.
1929 ൽ റെയിൽപാത വന്നതോടെ താജിക് സോവിയറ്റ് സോഷ്യലിസ്റ്റ് റിപ്പബ്ലിക്കിന്റെ തലസ്ഥാനമായി ദുബാൻഷെ മാറി.
സ്റ്റാലിൻബാദ് എന്നു പേര് മാറ്റിയ നഗരം 1961 വരെ ആ പേരിൽ തുടർന്നു.
പരുത്തിയുടേയും പട്ടിന്റേയും ഉദ്പാദനകേന്ദ്രമായി സോവിയറ്റ് യൂണിയൻ ദുഷാൻബെയെ മാറ്റി.
ഇതോടെ ജനസംഖ്യ കുതിച്ചുയർന്നു.
നഗരം വലുതായി.
ആഭ്യന്തര യുദ്ധകാലത്ത്(1992-97) നഗരത്തിന് വ്യാപകമായ നാശമുണ്ടായി.
ഇവിടുത്തെ പ്രധാൻ ആകർഷണങ്ങൾ ഹാജിയാക്കൂബ് പള്ളി, എത്നോഗ്രഫി മ്യൂസിയം, താജിക് യൂണിഫൈഡ് മ്യൂസിയം എന്നിവയാണ്.
അവലംബം ↑ Population of the Republic of Tajikistan as of 1 January, State Statistical Committee, Dushanbe, 2008 (in Russian) ↑ D. Saimaddinov, S. D. Kholmatova, and S. Karimov, Tajik-Russian Dictionary , Academy of Sciences of the Republic of Tajikistan, Rudaki Institute of Language and Literature, Scientific Center for Persian-Tajik Culture, Dushanbe, 2006.
↑ {{ cite book }} : Unknown parameter | month= ignored ( help )
താജിക്കിസ്ഥാന്റെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ദുവൂറി സുബ്ബമ്മ ഇംഗ്ലീഷ് വിലാസം https://ml.wikipedia.org/wiki/Duvvuri_Subbamma
ഇന്ത്യൻ സ്വാതന്ത്ര്യ സമര നേതാക്കളിൽ ഒരാളും വനിതാ കോൺഗ്രസ് കമ്മിറ്റിയുടെ സ്ഥാപകരിലൊരാളും ആയിരുന്നു ദുവൂറി സുബ്ബമ്മ (1881 നവംബർ 15 - 31 മേയ് 1964).
1880-ൽ ആന്ധ്രാപ്രദേശിലെ കിഴക്കൻ ഗോദാവരി ജില്ലയിലെ ദക്ഷാരാമം (ദ്രാക്ഷാരാമം) എന്ന സ്ഥലത്താണ് സുബ്ബമ്മ ജനിച്ചത്.
പത്താം വയസ്സിൽ വിവാഹം കഴിച്ചു ഒരു കുട്ടി മണവാട്ടിയായി.
വളരെ ചെറുപ്പത്തിൽ തന്നെ വിധവയായ അവർ ഭർത്താവിന്റെ മരണത്തിനു ശേഷം, ബ്രിട്ടീഷ് രാജിനെതിരെ ക്വിറ്റ് ഇന്ത്യ പ്രക്ഷോഭത്തിൽ പങ്കുചേർന്നു.
ഉപ്പുസത്യാഗ്രഹത്തിൽ പങ്കെടുക്കുകയും ഇന്ത്യയിലെ ബ്രിട്ടീഷ് ഭരണത്തിൽ നിന്ന് പൂർണ്ണ സ്വാതന്ത്ര്യം ലഭിക്കുന്നതിനുവേണ്ടി വാദിക്കുകയും ചെയ്തു.
1922-ൽ വനിതാ കോൺഗ്രസ് കമ്മിറ്റി സംഘടിപ്പിച്ചു.
1923-ൽ ആന്ധ്രാപ്രദേശിലെ കാക്കിനാടയിൽ ഒരു സമ്മേളനം സംഘടിപ്പിച്ചു.
അവിടെ നൂറുകണക്കിനു വനിതകൾ കാക്കിനഡ കോൺഗ്രസ് മഹാസഭയിൽ പങ്കെടുത്തു.
ആന്ധ്ര മഹിളാ സഭ സംഘടിപ്പിച്ച സുബ്ബമ്മ, ദേശീയ സ്വാതന്ത്ര്യപ്രസ്ഥാനത്തിൽ സ്ത്രീകളെ പരിശീലിപ്പിക്കുകയും അഭ്യസിപ്പിക്കുകയും ചെയ്തു.
ഇന്ത്യൻ സ്വാതന്ത്ര്യ സമരത്തിൽ സ്ത്രീകളുടെ പിന്തുണ വളർത്തുകയായിരുന്നു.
സ്ത്രീ ശാക്തീകരണത്തെ പ്രോത്സാഹിപ്പിക്കുന്നതിനായി ആന്ധ്രപ്രദേശിൽ വ്യാപകമായി പ്രവർത്തിച്ചു.
നാദിം പള്ളി, സുന്ദരം എന്നിവരോടൊപ്പം ചേർന്ന് ഗോതട്ടി മാണിക്യാംബ , ആന്ധ്ര മഹാസഭ , ടി. വരക്ഷ്മമ്മ സംഘടനകൾ സ്ഥാപിക്കാൻ സഹായിച്ചു.
നിസ്സഹകരണ പ്രസ്ഥാനത്തിനു വേണ്ടി സുബ്ബമ്മ അറസ്റ്റുചെയ്യുകയും ഒരു വർഷത്തേക്ക് രാജമുണ്ട്രി ജയിലിൽ തടങ്കലിലായി.
സാൾട്ട് മാർച്ചിൽ പങ്കെടുത്തതിന് റായിവല്ലൂർ ജയിലിൽ ഒരു വർഷം ചെലവഴിച്ചു.
ഇന്ത്യയിൽ തൊട്ടുകൂടായ്മ നിർമാർജ്ജനം ചെയ്യുന്നതിനായി അവർ അത്ഭുതത്തോടെ സംസാരിക്കുകയും പ്രവർത്തിക്കുകയും ചെയ്തു.
രാജമുണ്ട്രിയിലെ ഫ്രീഡം പാർക്കിൽ സുബ്ബമ്മയുടെ സ്മാരകം സൂക്ഷിച്ചിട്ടുണ്ട്.
ദുശ്ശാസനൻ കാവ്, മണിമലക്കുന്ന് ഇംഗ്ലീഷ് വിലാസം https://ml.wikipedia.org/wiki/Dushasanan_Kavu,_Manimalakkunnu
ദുശ്ശാസനൻ കാരുണ്യമൂർത്തിയായി വാഴുന്ന കേരളത്തിലെ ഏക കാവാണ് കോട്ടയം ജില്ലയിലെ ചിറക്കടവിനു സമീപം സ്ഥിതി ചെയ്യുന്ന മണിമലക്കുന്നിലെ ദുശ്ശാസനൻ കാവ് .
അഞ്ഞൂറിലധികം വർഷത്തെ പഴക്കമുള്ള ഈ കാവിൽ തിരുവോണത്തിനു പിറ്റേദിവസം മാത്രമാണ് പൂജാവിളക്ക് തെളിക്കുന്നത്.
പുരാതന വഴിപാടുകളും ആരാധനരീതികളും ഇവിടെ പിന്തുടരുന്നു.
മൂർത്തിക്ക് കപ്പ ചുട്ടതും കള്ളുമാണ് നിവേദ്യമായി നൽകുന്നത്.
ഒപ്പം കരിക്കേറും വഴിപാടായി നടത്തുന്നു.
പ്രകൃതിക്ഷോഭങ്ങളിൽ നിന്നും നാടിനെ സംരക്ഷിക്കുന്നു എന്ന വിശ്വാസത്തിനു നന്ദിപ്രകാശമായി കാർഷികോല്പന്നങ്ങൾ വഴിപാടായി നൽകുന്നു.
പേരൂർ തറവാട്ടുവീട്ടിലെ കുടുംബക്ഷേത്രത്തിൽ നിന്നും ആഘോഷങ്ങൾ ആരംഭിക്കുന്നു.
കുരുക്ഷേത്രയുദ്ധത്തിൽ കൊല്ലപ്പെട്ട കൗരവരെ സഹ്യമേഖലകളിലെ ഓരോ മലകളിലായി കുടിയിരുത്തിയിരിക്കുന്നെന്നും ഇതിൽ ദുശ്ശാസനനെ ഉയർന്ന പ്രദേശമായ മണിമലക്കുന്നിലെ താന്നിമരച്ചുവട്ടിൽ കുടിയിരുത്തിയിരിക്കുന്നുവെന്നുമാണ് ഐതിഹ്യം.
ദുഷ്യന്തൻ ഇംഗ്ലീഷ് വിലാസം https://ml.wikipedia.org/wiki/Dushyanta ഇംഗ്ലീഷ് വിലാസം https://ml.wikipedia.org/wiki/Dushyanta
ഭാരതത്തിലെ ഇതിഹാസങ്ങളിൽ ഒന്നായ മഹാഭാരതത്തിൽ പരാമർശിച്ചിരിക്കുന്ന ഒരു ചക്രവർത്തിയാണ് ദുഷ്യന്തൻ .
ഭരത ചക്രവർത്തിയുടെ പിതാവായറിയപ്പെടുന്ന ദുഷ്യന്തന്റെ പത്നി ശകുന്തളയായിരുന്നു .
ദുഷ്യന്തന്റെയും ശകുന്തളയുടെയും ജീവിതമാണ് ഏതാണ്ട് ഏ.
ഡി. 300ൽ കാളിദാസൻ രചിച്ച അഭിജ്ഞാനശാകുന്തളത്തിന്റെ ഇതിവൃത്തം.
പാർക്ക് സെ-വാൻ
ഒരു ദക്ഷിണ കൊറിയൻ നടിയാണ് പാർക്ക് സെ-വാൻ (ജനനം: സെപ്റ്റംബർ 24, 1994).
2016 ൽ കെബിഎസ് 2 ന്റെ ഹ്രസ്വ നാടക സ്പെഷ്യൽ ദി റെഡ് ടീച്ചറിൽ അഭിനയിച്ചുകൊണ്ട് പാർക്ക് ടെലിവിഷൻ അഭിനയരംഗത്തേക്ക് പ്രവേശിച്ചു.
കമിംഗ്-ഓഫ്-ഏജ് സീരീസ് സ്‌കൂൾ 2017 , റൊമാന്റിക് കോമഡി നാടകമായ ഐ ആം നോട്ട് എ റോബോട്ട് എന്നിവയിലൂടെ 2017 ൽ അവർ കൂടുതൽ ശ്രദ്ധ നേടാൻ തുടങ്ങി.
2018 ഡിസംബറിൽ, അതേ പേരിലുള്ള ഡോക്യുമെന്ററിയെ അടിസ്ഥാനമാക്കി ജസ്റ്റ് ഡാൻസ് എന്ന യുവനാടകത്തിൽ പാർക്ക് അഭിനയിച്ചു.
സ്‌കൂൾ 2017 ൽ അഭിനയിച്ച ജാങ് ഡോങ്-യൂണിനൊപ്പമാണ് പാർക് അഭിനയിച്ചത് .
അവളുടെ ആദ്യ നായിക കഥാപാത്രമായിരുന്നു അത് .
2019 ൽ ജോസോൺ സർവൈവൽ പീരിയഡ് എന്ന ഫാന്റസി നാടകത്തിലും നെവർ ട്വൈസ് എന്ന നാടകത്തിലും അഭിനയിച്ചു.
ഫിലിമോഗ്രാഫി ഫിലിം വർഷം ശീർഷകം പങ്ക് റഫ.
2016 മിഡ്‌സമ്മർ യുൻ-ഹേ ഫെന്റെ അംഗീകാരമില്ലാത്തത് 2018 ഒമോക് പെൺകുട്ടി ലീ ബാ-ഡുക്ക് 2019 നോ മേഴ്സി പാർക്ക് യൂൻ-ഹേ ടെലിവിഷൻ പരമ്പര വർഷം ശീർഷകം പങ്ക് നെറ്റ്‌വർക്ക് റഫ.
2016 നാടക സ്പെഷ്യൽ : റെഡ് ടീച്ചർ സൂക്ക്-ഹീ കെ.ബി.എസ് 2 ഗാർഡിയൻ: ദ ലോൺലി ആന്റ് ഗ്രേറ്റ് ഗോഡ് ഒരു വിദ്യാർത്ഥിയുടെ പ്രേതം ടിവിഎൻ 2017 റേഡിയൻറ് ഓഫീസ് ലീ കോട്ട്-ബൈ എം.ബി.സി. സ്കൂൾ 2017 ഓ സാ-റംഗ് കെ.ബി.എസ് 2 നാടക സ്‌പെഷ്യൽ : മാഡം ജംഗിന്റെ അവസാന ആഴ്ച മാഡം ജംഗ് (ചെറുപ്പക്കാരൻ) 2017–18 ഐ ആം നോട്ട് എ റോബോട്ട് പൈ എം.ബി.സി. 2018 മാരി മീ നൗ യെയോൺ ഡാ-യെൻ കെ.ബി.എസ് 2 നാടക സ്‌പെഷ്യൽ : ടൂ ബ്രൈറ്റ് ഔട്ട്സൈഡ് ഫോർ ലൗ കിം യാങ്-ഹീ (ചെറുപ്പക്കാരൻ) ജസ്റ്റ് ഡാൻസ് കിം സി-ഇൻ 2019 ജോസോൺ സർവ്വൈവൽ പീരിയേഡ് ഹാൻ സ്യൂൾ-ജി ടിവി ചോസുൻ 2019–20 നെവർ ട്വൈസ് ഗിയം പാർക്ക്-ഹെ എം.ബി.സി. സംഗീത വീഡിയോ ദൃശ്യങ്ങൾ വർഷം പാട്ടിന്റെ പേര് 2014 "ജൂലിയൻ" 2015 "പിറ്റപാറ്റ്" തിയേറ്റർ വർഷം ശീർഷകം 2013 സീ ആന്റ് പാരസോൾ, പരിവർത്തനം 2014 റിട്ടേൺ ടു ഹാംലെറ്റ് 2015 ‍ഡിസയറബിൾ യൂത്ത് അവാർഡുകളും നാമനിർദ്ദേശങ്ങളും വർഷം അവാർഡ് വിഭാഗം നാമനിർദ്ദേശം ചെയ്ത ജോലി ഫലമായി റഫ.
2018 പതിനൊന്നാമത്തെ കൊറിയ നാടക അവാർഡുകൾ മികച്ച പുതിയ നടി style="background: #FDD; color: black; vertical-align: middle; text-align: center; " class="no table-no2"|നാമനിർദ്ദേശം കെബിഎസ് നാടക അവാർഡുകൾ style="background: # 99FF99; color: black; vertical-align: middle; text-align: center; " class="yes table-yes2"|വിജയിച്ചു ഒരു അഭിനയം / പ്രത്യേക / ഹ്രസ്വ നാടകത്തിലെ മികച്ച നടി style="background: #FDD; color: black; vertical-align: middle; text-align: center; " class="no table-no2"|നാമനിർദ്ദേശം 2019 55 മത് ബെയ്ക്സാങ് ആർട്സ് അവാർഡ് മികച്ച പുതിയ നടി style="background: #FDD; color: black; vertical-align: middle; text-align: center; " class="no table-no2"|നാമനിർദ്ദേശം എം‌ബി‌സി നാടക അവാർഡുകൾ എക്സലൻസ് അവാർഡ്, വാരാന്ത്യ നാടകത്തിലെ നടി style="background: # 99FF99; color: black; vertical-align: middle; text-align: center; " class="yes table-yes2"|വിജയിച്ചു അവലംബങ്ങൾ ബാഹ്യ ലിങ്കുകൾ ഹുവായ് ബ്രദേഴ്‌സിലെ പാർക്ക് സെ-വാൻ (in English) Park Se-wan at HanCinema ഇന്റർനെറ്റ് മൂവി ഡാറ്റാബേസിൽ നിന്ന് Park Se-wan
പാർക്ക് സിയോ-ജൂൻ
പാർക്ക് സിയോ-ജൂൻ (ജനനം പാർക്ക് യോങ്-ക്യു ; ഡിസംബർ 16, 1988) ഒരു ദക്ഷിണ കൊറിയൻ നടനാണ്.
ടെലിവിഷൻ പരമ്പരയായ കിൽ മി, ഹീൽ മി (2015), ഷീ വാസ് പ്രെറ്റി (2015), ഹ്വാറാങ്: ദി പൊയറ്റ് വാരിയർ യൂത്ത് (2016–2017), ഫൈറ്റ് ഫോർ മൈ വേ (2017), വാട്ട്സ് റോംഗ് വിത്ത് സെക്രട്ടറി കിം (2018), ഇറ്റവോൺ ക്ലാസ് (2020) എന്നീ ടെലിവിഷൻ പരമ്പരകളിലെ പ്രധാന വേഷങ്ങളിലൂടെയാണ് അദ്ദേഹം കൂടുതൽ അറിയപ്പെടുന്നത്.
ദി ക്രോണിക്കിൾസ് ഓഫ് ഈവിൾ (2015), മിഡ്‌നൈറ്റ് റണ്ണേഴ്‌സ് (2017), ദി ഡിവൈൻ ഫ്യൂറി (2019) തുടങ്ങിയ സിനിമകളിലും അദ്ദേഹം പ്രത്യക്ഷപ്പെട്ടിട്ടുണ്ട്.
പാർക്കർ (കായികം) ഇംഗ്ലീഷ് വിലാസം https://ml.wikipedia.org/wiki/Parkour
ഫ്രാൻസിലെ പട്ടാളക്കാർക്കു തടസ്സങ്ങളെ നേരിടാൻ പഠിപ്പിച്ചിരുന്ന Obstacle Course എന്ന പരിശീലന രീതി വിപുലീകരിച് രൂപപെടുത്തിയ ഒരു തരം ചലനാത്മകമായ കായിക ഇനം ആണ് പാർക്കർ .
A എന്ന പൊയന്റിൽ  നിന്നും B എന്ന പൊയന്റിലെക്കു ഒരാൾ സ്വന്തം ശരീരം മാത്രം ഉപയൊഗിചു ഏറ്റവും കുറഞ സമയം കൊണ്ട് തടസ്സങ്ങളെ നേരിട്ട് പലവിധത്തിലുള്ള ചലന രീതികൾ സ്വീകരിച്, ചലനാത്മകത കൈവിടാതെ മുന്നേറുന്നതിനെ നമുക്ക് പാർക്കർ എന്ന് വിളിക്കാം.
ചലന രീതികൾ
കുട്ടിക്കാലം മുതല്ക്കേ നമ്മൾ ചെയ്യുന്ന എല്ലാ  വിധ ചലന രീതികളും ഉൾപ്പെടുന്നതാണ്‌ പാർക്കെർ.
ഓട്ടം , അള്ളിപ്പിടിച്ചു കയറൽ , തൂങ്ങിയാടൽ , എടുത്തു ചാടൽ (മതിൽ), ഉരുണ്ടു മറിയൽ ( safety rolling ) കൂടാതെ ഫ്രീ സ്പോര്ട്സ് എന്ന നിലയിൽ ഒരാൾക്ക്‌ സ്വന്തമായി രീതികൾ ഉണ്ടാക്കവുന്നതുമാണ് .
മരങ്ങൾ കൊണ്ടോ  കെട്ടിടങ്ങളും മതിലുകളും കൊണ്ടോ ഇടുങ്ങിയ പ്രദേശങ്ങളിൽ ആണ് പൊതുവെ പാർക്കെർ പരിശീളിക്കുനന്ത്.
കാരണം ഇത് പരിശീലിക്കാൻ അതുപോലെ ഉള്ള തടസ്സങ്ങൾ അത്യാവിശ്യമാണ്.
ഒരാൾക് ഒറ്റയ്ക്കോ കുറച്ചധികം ആളുകള്ക്ക് ഒന്നിച്ചോ പരിശീലിക്കാവുന്നതാണ് .
എന്നാൽ ഇതിന്റെ കൂടിയ അപകട സാധ്യത കണ്ടു ഗ്രൂപ്പ് ആയി ചെയ്യുന്നതാണ്‌ .
ഇന്ത്യയിലടക്കം ഒട്ടുമിക്ക രാജ്യങ്ങളിലും പാർക്കർ ജിം എന്ന പേരിൽ indoor ആയി പരിശീലനം കൊടുക്കുന്ന സ്ഥാപനങ്ങൾ ഉണ്ട്.
ഇതിന്റെ മറ്റൊരു പ്രതേകത ഇത് ഒരു മത്സര ഇനം അല്ല എന്നുള്ളതാണ്.
സ്വന്തം മനസ്സിന്റെ ഉന്മേഷത്തിനും ശരീരത്തിന്റെ ആരോഗ്യത്തിനും അത്യാവശ്യ ഘട്ടങ്ങളിൽ ഉപയോഗിക്കാനും വേണ്ടി ഉള്ളതാണ് ഈ കായിക ഇനം.
ഇതിന്റെ ഉപന്ജതാക്കൾ ഇത്  ഉപയോഗിച്ചുള്ള പ്രദർശനങ്ങൾ നിരുൽസാഹപെടുതുന്നു.
എന്നാൽ അടുത്ത ടെലിവിഷൻ പരിപാടികളിലും മറ്റും മത്സരയിനം ആയി പ്രോഗ്രാമുകൾ നടത്തി വരുന്നു.
ഉദാഹരണത്തിന് Jump London .
1980 ഉകളുടെ അവസാനത്തിൽ ഫ്രാൻ‌സിൽ ആണ് ഇത് വികസിച്ച് തുടങ്ങിയത്.
ഡേവിഡ്‌ ബെല്ലെ , റെയ്മണ്ട് ബെല്ലെ , സെബാസ്റ്റ്യൻ ഫോകാൻ എന്നിവരാണ് പ്രധാനമായും ഇതിന്റെ വളർച്ചയിൽ മുഖ്യ പങ്കു വഹിച്ചത്.
ഇരുപതാം നൂറ്റാണ്ടിന്റെ അവസാനത്തിൽ സിനിമകളിലൂടെയും ഡോകുമെന്ററികളിലൂടെയും 
ഒരു മത്സര ഇനമായും പ്രദര്ശന ഇനമായും ഇപ്പോൾ ഈ അടുത്ത കാലത്ത് നല്ല രീതിയിൽ ഈ രീതി വളരുന്നു വരുന്നു .
Distric B13 , Yamakasi (film) , Brick_Mansions തുടങ്ങിയവ ഈ ഇനത്തിൽ ഉള്ള  സിനിമകൾ ആണ്.
ഒട്ടനവധി ഇന്ത്യൻ സിനിമകളിലും പാർക്കർ തീം വന്നിട്ടുണ്ട്.
ആദി എന്ന മലയാള ചിത്രത്തിൽ പ്രണവ് മോഹൻലാലിന്റെ കഥാപാത്രം പാർക്കർ ചെയ്യുന്നുണ്ട്.
Heropanti എന്ന പുതിയ സിനിമയിൽ Tiger shroff ആറു മിനിറ്റ് ദൈര്ഘ്യമുള്ള പാർക്കർ ചെയ്തു പ്രശസ്തിയാർജ്ജിച്ചിട്ടുണ്ട് .
ഇതും കാണുക Freerunning Buildering Dérive Urban exploration Explosive strength training Platform game അവലംബങ്ങൾ
പാർക്ക് ജി-സുങ്ങ്
പാർക്ക് ജി-സുങ്ങ് ( ഹാങ്കുല് : 박 지 성 ; Hanja: 朴 智 星 ; കൊറിയൻ ഉച്ചാരണം: [pak̚.t͈ɕi.sʌŋ] ; ജനനം ഫെബ്രുവരി 25 1981) ഒരു സൗത്ത്
കൊറിയൻ ഫുട്ബോളർ ആണ്.
അദ്ദേഹം ഇപ്പോൾ മാഞ്ചസ്റ്റർ യുണൈറ്റഡിൻറ്റെ ക്ളബ് അംബാസഡർ ആണ്.
അദ്ദേഹം ജനിച്ചത് ഗോഹെങ്ങ് എന്ന സ്ഥലത്താണ്.
പാരക്ക് അദ്ദേഹത്തിൻറ്റെ വിരമിക്കൽ വരെ ദക്ഷിണകൊറിയയുടെ ക്യാപ്റ്റൻ ആയിരുന്നു.
ഏഷ്യൻ ഫുട്ബോൾ ചരിത്രത്തിൽ തന്നെ ഏറ്റവും പ്രഗൽഭനായ കളിക്കാരൻ ആയിരുന്നു പാർക്ക് ജി സുങ്ങ്.19 കരിയർ ട്രോഫികൾ അദ്ദേഹത്തിനു നേടാൻ ആയിട്ടുണ്ട്.
യൂറോപ്യൻ ചാമ്പ്യൻമാർക്കുള്ള ചാമ്പ്യൻസ് ലീഗ് കിരീടം നേടിയ ആദ്യ ഏഷ്യൻ കളിക്കാരൻ കൂടി ആണ് അദ്ദേഹം.
ചാമ്പ്യൻസ് ലീഗ് ഫൈനൽ കളിച്ച ആദ്യ ഏഷ്യക്കാരൻ,ഫിഫ ക്ളബ് വേൾഡ് കപ്പ് കളിച്ച ആദ്യ എഷ്യക്കാരൻ എന്നീ ബഹുമതികളും അദ്ദേഹത്തിനുണ്ട്.
മധ്യനിരയിൽ എവിടെയും കളിക്കാനുള്ള പ്രാഗൽഭയം അദ്ദേഹത്തിനുണ്ടായിരുന്നു.
അപാരമായ ശാരീരിക ക്ഷമത,അച്ചടക്കം,ഓഫ് ദി ബോൾ നീക്കങ്ങൾ എന്നിവ അദ്ദേഹത്തിൻറ്റെ ശ്രദ്ധേയമായ കഴിവുകൾ ആയിരുന്നു.
അദ്ദേഹത്തിൻറ്റെ പ്രതിരോധശേഷിയും,വേഗതയും "മൂന്നു ശ്വാസകോശം" പാർക്ക് എന്ന അപരനാമം സമ്മാനിച്ചു.
കൊറിയൻ ആഭ്യന്തര ലീഗ് ടീം ആയ മ്യോങ്ജി യൂണിവേർസിറ്റിക്കു വേണ്ടി ആണ് അദ്ദേഹം ആദ്യം ആയി കളിച്ചു തുടങ്ങിയത്.
അതിനു ശേഷം ജപ്പാനിലെ ക്യോട്ടോ പർപ്പിൾ സാങ്ന എന്ന ക്ളബിനു വേണ്ടിയും കളിച്ചു.
കൊറിയൻ നാഷ്ണൽ ടീം മാനേജർ ആയ ഗൂസ് ഹിഡിംഗ് നെതർലാൻറ്റ് ക്ളബ് ആയ പി,എസ്.
വി എെന്തോവനിലേക്ക് മാറിപ്പോൾ,ഒരു വർഷത്തിനു ശേഷം പാർക്കും ആ പാത പിൻതുടർന്നു നെതർലാൻറ്റിലെത്തി.2004-2005 സീസണിൽ പി.എസ്.വി ചാമ്പ്യൻസ് ലീഗ് സെമിയിൽ എത്തിയപ്പോൾ പാർക്കിൻറ്റെ പ്രകടനം മാഞ്ചസ്റ്റർ യുണൈറ്റഡ് പരിശീലകൻ അലക്സ് ഫെർഗൂസൻൻറ്റെ ശ്രദ്ധയിൽപ്പെടുക ഉണ്ടായി.
ജൂലായ് 2005 ഇൽ 4 മില്യൺ യൂറോക്ക്,അദ്ദേഹത്തെ മാഞ്ചസ്റ്റർ സൈൻ ചെയതു.
ആ കാലഘട്ടത്തിൽ നാലു തവണ പ്രീമിയർ ലീഗ്,2007-2008 സീസണിലെ ചാമ്പ്യൻസ് ലിഗ്,ക്ളബ് വേൾഡ് കപ്പ് എന്നിവ നേടാൻ അദ്ദേഹത്തിനായി.
ഒടുവിൽ മാഞ്ചസ്റ്ററിലെ കളികളുടെ എണ്ണം കുറഞ്ഞ് തുടങ്ങിയപ്പോൾ മറ്റൊരു ഇംഗ്ളിഷ് ക്ളബ് ആയ ക്വിൻസ് പാർക്ക് റേഞ്ചേഴ്സിലേക്ക് 2012 ഇൽ അദ്ദേഹം ചേക്കേറി.
ആ സീസണിൽ പരിക്കു മൂലം വലഞ്ഞ അദ്ദേഹം പിന്നീട് പി.എസ്.വിയീലേക്ക് തന്നെ ലോൺ അടിസ്ഥാനത്തിൽ പോകാൻ നിർബന്ധിതൻ ആയി.
കൊറിയൻ നാഷ്ണൽ ടീം ക്യാപ്റ്റൻ എന്ന നിലയൽ 100 കളികളിൽ നിന്നു 13 ഗോളുകൾ നേടാൻ അദ്ദേഹത്തിനായി.2002 ഫിഫ ലോകക്കപ്പിൽ കൊറിയൻ ടീം നാലാം സ്ഥാനത്ത് എത്തിക്കാനും അദ്ദേഹത്തിനായി.
കൂടോതെ 2006,2010 ലോകകപ്പിൽ ടീമിൽ ഇടം നേടാനും അദ്ദേഹത്തിനായി.
ഈ മൂന്നു ടൂർണമെൻറ്റിലും ഗോൾ നേടുന്ന ആദ്യ കൊറിയൻ കളിക്കാരനും ആവാൻ അദ്ദേഹത്തിനായി.
ലോകക്കപ്പിൽ കൂടുതൽ ഗോളുകൾ നേടുന്ന ഏഷ്യക്കാരുടെ കാര്യത്തിൽ സഹകളിക്കാരൻ ആയ ആൻ ജങ്ങ് ഹ്വാൻ,ആസ്ട്രേലിയയുടെ ടിം കാഹിൽ ,സൗദി അറേബ്യയുടെ സമി അൽ ജബ്ബാർ എന്നിവർക്കൊപ്പം ആണ് അദ്ദേഹത്തിൻറ്റെ സ്ഥാനം.
(മൂന്നൂ ഗോളൂകൾ).
ജനുവരി 2011 ഇൽ അദ്ദേഹം രാജ്യാന്തര ഫുട്ബോളിൽ നിന്നും വിരമിച്ചു.
കൊറിയൻ വാർത്ത സമ്മേളനത്തിലാണ് അദ്ദേഹം ഇക്കാര്യം അറിയിച്ചത്.
കാൽമുട്ടിനേറ്റ പരിക്ക് ഗുരുതരമായതിനാൽ മേയ് 14,2014 ഇൽ അദ്ദേഹം ഫുട്ബോളിൽ നിന്നും വിരമിക്കൽ പ്രഖ്യാപിച്ചു.
ഒക്ടോബർ 2,2014 ഇൽ പാർക്ക് മാഞ്ചസ്റ്റർ യൂണൈറ്റഡിലേക്ക് ഗ്ളോബൽ അംബാസിഡർ ആയി തിരിച്ചെത്തി.
അത് അവതരിപ്പിച്ചത് അലക്സ് ഫെർഗൂസനും ആണ്.
എവർട്ടണിനെതിരെയുള്ള കളിയിൽ ആണ് അത് നടന്നത്.
മാഞ്ചസ്റ്റർ യുണൈറ്റഡിൻറ്റെ അംബാസിഡർ ആവുന്ന ആദ്യ എഷ്യക്കാരനും കൂടി ആണ് പാർക്ക് ജി സുങ്ങ്.
പാർക്ക് ബോ-ഗം
പാർക്ക് ബോ-ഗം (കൊറിയൻ: 박보검; ഹഞ്ജ: 朴寶劍; ജനനം ജൂൺ 16, 1993) ഒരു ദക്ഷിണ കൊറിയൻ നടനും ഗായകനുമാണ്.
സിനിമയിലെയും ടെലിവിഷനിലെയും വൈവിധ്യമാർന്ന വേഷങ്ങൾക്ക് അദ്ദേഹം അംഗീകാരം നേടി, പ്രത്യേകിച്ചും, ഹലോ മോൺസ്റ്ററിലെ (2015) ഒരു സൈക്കോപതിക് അഭിഭാഷകൻ, റിപ്ലൈ 1988 (2015–2016) എന്ന ചിത്രത്തിലെ ഒരു പ്രതിഭ ഗോ കളിക്കാരൻ, ജോസോൺ കിരീടാവകാശി ലവ് ഇൻ ദ മൂൺലൈറ്റ് -ൽ.
(2016), എൻകൗണ്ടറിൽ (2018) പ്രായമായ ഒരു സ്‌ത്രീയോട്‌ വശംവദനായ ഒരു സ്വതന്ത്രനായ പുരുഷൻ, റെക്കോർഡ്‌ ഓഫ്‌ യൂത്ത്‌ (2020) എന്ന ചിത്രത്തിലെ വിജയകരമായ അഭിനേതാവാകാൻ വിവിധ പ്രയാസങ്ങളെ തരണം ചെയ്‌ത ഒരു മോഡൽ.
1993 ജൂൺ 16 ന് സോളിൽ ജനിച്ച പാർക്ക് മൂന്ന് സഹോദരങ്ങളിൽ ഇളയവനാണ്.
"ബോ-ഗം" (寶劍) എന്നാൽ 'വിലയേറിയ വാൾ' എന്നാണ്.
നാലാം ക്ലാസിൽ പഠിക്കുമ്പോൾ അമ്മ മരിച്ചു.
കിന്റർഗാർട്ടനിൽ പഠിക്കുമ്പോൾ അദ്ദേഹം പിയാനോ വായിക്കാൻ പഠിക്കാൻ തുടങ്ങി, പള്ളിയിൽ പിയാനിസ്റ്റും ഗായകസംഘം അംഗവുമായിരുന്നു.
സിയോൾ മോക്‌ഡോംഗ് മിഡിൽ സ്‌കൂളിന്റെ സർവകലാശാല നീന്തൽ ടീമിലും അദ്ദേഹം ഉണ്ടായിരുന്നു.
പാർക്ക് ശിൻ-ഹ്യെ
പാർക്ക് ശിൻ-ഹ്യെ (കൊറിയൻ: 박신혜, ജനനം ഫെബ്രുവരി 18, 1990) ഒരു ദക്ഷിണ കൊറിയൻ അഭിനേത്രിയും ഗായികയുമാണ്.
സ്റ്റെയർവേ ടു ഹെവൻ (2003), ട്രീ ഓഫ് ഹെവൻ (2006) എന്നീ ടെലിവിഷൻ നാടകങ്ങളിലും എക്കാലത്തെയും ഉയർന്ന വരുമാനം നേടിയ കൊറിയൻ ചിത്രങ്ങളിലൊന്നായ മിറാക്കിൾ ഇൻ സെൽ നമ്പർ 7 എന്ന സിനിമയിലും അഭിനയിച്ചതിന് അവർ അംഗീകാരം നേടി.
അവളുടെ പ്രായത്തിലെ ഏറ്റവും മികച്ച നടിമാരിൽ ഒരാളായി കണക്കാക്കപ്പെടുന്നു, യു ആർ ബ്യൂട്ടിഫുൾ (2009), ദി ഹെയേഴ്സ് (2013), പിനോച്ചിയോ (2014–2015), ഡോക്‌ടേഴ്‌സ് (2016), മെമ്മറീസ് ഓഫ് ദി അൽഹാംബ്ര (2018–2019), #അലൈവ് (2018–2019) എന്നീ ടെലിവിഷൻ നാടകങ്ങളിലെ അഭിനയത്തിന് പാർക്കിന് കൂടുതൽ അംഗീകാരം ലഭിച്ചു.
അവലംബം ↑ ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help )
പാർക്ക് ഹ്യുങ്-സിക്ക്
ഹ്യുങ്സിക്ക് എന്നറിയപ്പെടുന്ന പാർക്ക് ഹ്യുങ്-സിക്ക് , ഒരു ദക്ഷിണ കൊറിയൻ നടനാണ്.
അദ്ദേഹം ദക്ഷിണ കൊറിയൻ ആൺകുട്ടികളുടെ ഗ്രൂപ്പായ ZE:A, അതിന്റെ ഉപഗ്രൂപ്പ് ZE:A ഫൈവ് എന്നിവയിലെ അംഗമാണ്.
ഒരു നടൻ എന്ന നിലയിൽ, ദി ഹെയേഴ്സ് (2013), ഹൈ സൊസൈറ്റി (2015), ഹ്വാറാങ്: ദി പൊയറ്റ് വാരിയർ യൂത്ത് (2016), സ്ട്രോങ് ഗേൾ ബോങ്-സൂൺ (2017), സ്യൂട്ട്സ് (2018), ഹാപ്പിനസ് (2021).
നാടക പരമ്പരകളിലും സിനിമകളിലും മ്യൂസിക്കൽ തിയേറ്റർ പ്രൊഡക്ഷനുകളിലും അദ്ദേഹം അഭിനയിക്കുന്നു.
യോങിൻ , ഗ്യോങ്ങി പ്രവിശ്യയിലാണ് പാർക്ക്, രണ്ട് മക്കളലിൻ ഇളയവനായി ജനിച്ചത്.
ഒരു ഉന്നത-മധ്യവർഗത്തിൽ പെട്ട കുടുംബത്തിൽ നിന്നാണ് പാർക്ക് വരുന്നത്, പാർക്കിന്റെ അച്ഛൻ ബി.എം.ഡബ്ല്യു കൊറിയയിലെ ഡയറക്ടർ ബോർഡ് അംഗമാണ്, അമ്മ ഒരു പിയാനോ അധ്യാപികയാണ്.
അദ്ദേഹത്തിന്റെ അമ്മയും മുത്തശ്ശിയും ബുദ്ധമതക്കാർ ആണ്.
സൈനിക പ്രവേശം
പാർക്ക് തന്റെ നിർബന്ധിത സൈനിക സേവനം 2019 ജൂൺ 10-ന് ആരംഭിച്ചു.
തന്റെ അടിസ്ഥാന സൈനിക പരിശീലനം ആരംഭിക്കുന്നതിനായി സൗത്ത് ചുങ്‌ചിയോങ് പ്രവിശ്യയിലെ നോൺസാൻ ആർമി റിക്രൂട്ട് ട്രെയിനിംഗ് സെന്ററിൽ പ്രവേശിച്ച അദ്ദേഹം ക്യാപിറ്റൽ ഡിഫൻസ് കമാൻഡിന്റെ സൈനിക പോലീസ് ഡിപ്പാർട്ട്‌മെന്റിലെ തന്റെ ബാക്കി സൈനിക ചുമതലകൾ പൂർത്തിയാക്കും.
ദേശാസ്ഥ ബ്രാഹ്മണർ ഇംഗ്ലീഷ് വിലാസം https://ml.wikipedia.org/wiki/Deshastha_Brahmin
ദേശാസ്ഥ ബ്രാഹ്മണർ മുഖ്യമായി ഇന്ത്യൻ സംസ്ഥാനമായ മഹാരാഷ്ട്രയിൽ നിന്നും കർണാടക സംസ്ഥാനത്തിന്റെ വടക്കൻ ഭാഗങ്ങളിൽനിന്നുമുള്ള ഒരു ഹിന്ദു ബ്രാഹ്മണ ഉപജാതിയാണ് .
സംസ്കൃതത്തിലെ 'ദേശ' (ഉൾനാട്, രാജ്യം), 'സ്ഥ' (നിവാസി) എന്നിവയിൽ നിന്ന് ഉരുത്തിരിഞ്ഞ ദേശാസ്ഥ' എന്ന പദം അക്ഷരാർത്ഥത്തിൽ " രാജ്യവാസികൾ" എന്ന് വിവർത്തനം ചെയ്യപ്പെടുന്നു.
കൃഷ്ണ , ഗോദാവരി നദികളുടെ താഴ്വരകളും പശ്ചിമഘട്ടത്തോട് ചേർന്നുള്ള ഡെക്കാൻ പീഠഭൂമിയുടെ ഒരു ഭാഗവും ദേശാസ്ഥ ബ്രാഹ്മണരുടെ യഥാർത്ഥ സ്വദേശമായ ദേശ എന്നറിയപ്പെടുന്നു.
തമിഴ്‌നാട്ടിൽ ദേശസ്ഥ ബ്രാഹ്മണരെ റായർ ബ്രാഹ്മണർ എന്നും വിളിക്കുന്നു.
ദേശീയ ഉത്തേജക വിരുദ്ധ ഏജൻസി ഇംഗ്ലീഷ് വിലാസം https://ml.wikipedia.org/wiki/National_Anti-Doping_Agency
ദേശീയ ഉത്തേജക വിരുദ്ധ ഏജൻസി അല്ലെങ്കിൽ നാഡ .
ഉത്തേജക മരുന്ന് ഉപയോഗം നിരീക്ഷിക്കാനും നിയന്ത്രിക്കാനും ഉത്തരവാദിത്തപ്പെട്ട ഒരു ദേശീയ സംഘടനയാണിത്.
ലോക ഉത്തേജക വിരുദ്ധ ഏജൻസിയുമായി ചേർന്ന് ഇന്ത്യയിലെ കായിക താരങ്ങളിലെ ഉത്തേജക മരുന്നുപയോഗം കണ്ടെത്താനും ഈ സംഘടന സഹായിക്കുന്നുണ്ട്.
ലോകത്തിലെ മറ്റു ഉത്തേജക വിരുദ്ധ ഏജൻസികളുമായി സഹകരിച്ച്, ഉത്തേജക വിരുദ്ധ പഠനങ്ങളും മറ്റും നടത്തുന്നുണ്ട്..
ദേശാഭിമാനി സ്റ്റഡി സർക്കിൾ
കേരള സാഹിത്യ - സാസ്കാരിക ചരിത്രത്തിലെ സുപ്രധാനമായ ഒന്നാണ് ദേശാഭിമാനി സ്റ്റഡിസർക്കിളിന്റെ രൂപീകരണം.
മാർക്സിയൻ കാഴ്ചപ്പാടോടെയുള്ള സാഹിത്യ - സാംസ്കാരിക പ്രവർത്തനം  പ്രോത്സാഹിപ്പ്ക്കപ്പെടണം എന്ന ലക്ഷ്യത്തോടെ കമ്മ്യൂണിസ്റ്റ് പാർട്ടി നേതാക്കളും സാംസ്കാരിക പ്രവർത്തകരും ചേർന്ന് രൂപീകരിച്ച ദേശാഭിമാനി സ്റ്റഡിസർക്കിൾ ഇന്നത്തെ പുരോഗമന കലാസാഹിത്യ സംഘത്തിന്റെ മുൻഗാമിയാണ്.
ദേശാഭിമാനി പത്രത്തിന്റെ സംരംഭമായി സാഹിത്യ - സാംസ്കാരിക ചർച്ചകൾക്ക് മുൻതൂക്കം നൽകി പ്രസിദ്ധീകരിച്ചിരുന്ന ദേശാഭിമാനി വാരികയുടെ നേതൃത്വത്തിൽ സംഘടിപ്പിക്കപ്പെട്ട പ്രസ്ഥാനം എന്ന നിലയിലാണ് ഇതിന് ദേശാഭിമാനി സ്റ്റഡി സർക്കിൾ എന്ന പേരു വന്നത്.
1971 മെയ് 27, 28 തീയതികളിൽ ഏലങ്കുളത്ത് ഇ.
എം.എസിന്റെ വീട്ടിൽ നടന്ന ആലോചനായോഗത്തിലാണ് ഈ സംഘടന രൂപം കൊണ്ടത്.
ഇ എം എസ് , നായനാർ , ചാത്തുണ്ണി മാസ്റ്റർ , എം.എസ്. ദേവദാസ് , ചെറുകാട് , തായാട്ട് ശങ്കരൻ , പി. ഗോവിന്ദപ്പിള്ള , എരുമേലി പരമേശ്വരൻ പിള്ള , ഹരിഹരൻ പൂഞ്ഞാർ , ജി ഫിലിപ്സ്, എം കുട്ടികൃഷ്ണൻ , ടി കെ നാരായണൻ , കെ പി ജി, പൊൻകുന്നം ദാമോദരൻ , എം ആർ സി , കെ പി ശശിധരൻ , ഏഴാച്ചേരി രാമചന്ദ്രൻ , ശ്രീരേഖ, ഇയ്യങ്കോട് ശ്രീധരൻ , പാലക്കീഴ്, പി നന്ദകുമാർ , വി പി വാസുദേവൻ , കെ പി മോഹനൻ തുടങ്ങിയവ്‍ ഈ യോഗത്തിൽ പങ്കെടുത്തു.
ദേശിങ്ങനാട് സ്വരൂപം
പിൽക്കാലത്ത് പ്രാമുഖ്യം നേടിയ വേണാട്ടു രാജവംശത്തിന്റെ ആദ്യ കാല പിരിവുകളിലെ പ്രധാനപ്പെട്ട ഒരു മൂലശാഖയായിരുന്നു ദേശിങ്ങനാട്ടു സ്വരൂപം .
കൊല്ലവും സമീപ പ്രദേശങ്ങളും ഉൾപ്പെട്ടിരുന്ന ഇത് 1746-ൽ വിശാല തിരുവിതാംകൂർ രാജ്യത്തിന്റെ ഭാഗമായി.
വേണാട്ടു രാജാക്കൻമാരുടെ ആദ്യ കാലത്തെ ആസ്ഥാനം കൊല്ലത്തായിരുന്നു .
പതിഞ്ചാം നൂറ്റാണ്ടിന്റെ ആരംഭത്തിൽ ഈ വംശം രണ്ടായി പിരിഞ്ഞു.
ഇവരിൽ തൃപ്പാപ്പൂർ മൂപ്പനായ (തൃപ്പാപ്പൂർ മൂപ്പിൽ നായർ )  വേണാട്ടിലെ ഇളയ രാജാവ് തിരുവിതാംകോട് എന്ന സ്ഥലത്ത് ഒരു കൊട്ടാരം നിർമ്മിച്ച് അവിടേക്ക് താമസം മാറ്റി.